ANEXA NR. 2

**MODERNIZARE INSTALATII DE POMPARE A TITEIULUI, INCLUSIV DEMOLAREA OBIECTIVELOR EXISTENTE – PROPRIETATEA S.C. CONPET S.A. AFLATE IN INCINTA SAU IN VECINATATEA PARC 1 SLOBOZIA – PROPRIETATEA S.C. OMV PETROM S.A.**

**Proiect nr. 1193/2019**

**PLAN DE GESTIONARE A DESEURILOR**

**PLAN DE GESTIONARE A DESEURILOR**

1. **Informatii generale si date privind amplasamentul**

***1.1. Date de identificare a obiectivului de investitii***

In prezent, in Statia de pompare a titeiului Slobozia care realizeaza pomparea titeiului de la Parcul de colectare titei Slobozia (proprietate OMV Petrom) la Depozitul de titei Baicoi (proprietate Conpet S.A.) este folosita o pompa cu pistoane pusa in functiune in anul 1963, montata intr-o baraca metalica cu dimensiunile de 8 x 10 x 4 m. Aceasta pompa este uzata fizic si moral.

Scopul proiectului este inlocuirea agregatului de pompare vechi cu un agregat de pompare nou, cu caracteristici superioare, montat in aer liber, care sa permita reducerea consumului de energie la pomparea titeiului, reducerea costurilor de mentenanta la vehicularea titeiului si reducerea impactului asupra mediului.

***1.2. Denumirea proiectului***

MODERNIZARE INSTALATII DE POMPARE A TITEIULUI, INCLUSIV DEMOLAREA OBIECTIVELOR EXISTENTE – PROPRIETATEA S.C. CONPET S.A. AFLATE IN INCINTA SAU IN VECINATATEA PARC 1 SLOBOZIA – PROPRIETATEA S.C. PETROM S.A.

***1.3. Amplasament***

Statia de pompare a titeiului Slobozia din judetul Prahova este situata in intravilanul municipiului Campina, DN1 cartier Slobozia pe un teren proprietate partial a OMV Petrom S.A. si partial in domeniul privat al municipiului Campina.

***1.4. Beneficiar***

CONPET S.A. PLOIESTI, STR. ANUL 1848, NR. 1-3, PLOIESTI, COD POSTAL 100559, JUDETUL PRAHOVA, tel. 0244401360, fax 0244516451, [conpet@conpet.ro](mailto:conpet@conpet.ro).

***1.5. Elaborator***

S.C. TEAM OIL S.R.L., strada Traian, nr. 42, Ploiesti, jud. Prahova, tel. 0244 513 661, email: office@teamoil.ro

1. **Caracteristici tehnice ale investitiei**

***2.1. Descrierea lucrarilor care fac obiectul autorizatiei de construire/demolare***

Pentru pomparea titeiului catre Depozitul Baicoi a fost prevazuta montarea unei pompe cu cavitati progresive cu debitul de 30 m3/h si presiunea de refulare de 24 bar, dotata cu motor antiex actionat cu convertizor de frecventa.

Pompa de vehiculare titei va fi montata astfel incat sa se respecte distantele de siguranta fata de asezarile umane sau alte obiective de interes public.

Pompa va fi montata pe fundatie din beton.

***2.2. Tipurile de lucrari***

A. Obiectivele care se vor dezafecta:

* conductele tehnologice (conducta de aspiratie la pompa,coducta de refulare si legaturile de conducte tehnologice la pompa);
* instalatile electrice de forta, iluminat exterior si iluminat interior;
* pompa existenta 2PN-160 pentru pomparea titeiului;
* fundatia din beton armat;
* baraca metalica de protectie a pompei 8x10x4 m;
* drumul de acces din dale rutiere 3x1 m.

B. Lucrari amenajari exterioare, sistematizare verticala si constructii civile aferente instalatiilor tehnologice

B.1. Lucrari de sistematizare pe verticala si amenajare a incintei:

• nivelarea si amenajarea incintei;

• realizarea unui drum de acces la platforma statiei.

B.2. Lucrari de constructii aferente tehnologiei:

• fundatie pompa;

• platforma cu rebord si basa de colectare scurgeri din beton armat;

• fundatie rezervor ingropat 5 m3;

• camin hidraulic;

• platforma dalata 3,00x1,00x0,18 m;

• platforma carosabila interioara in incinta;

• fundatie stalp SE 10.

B.3. Lucrari edilitare

• imprejmuire demontabila prevazuta cu o poarta pietonala si una pentru accces auto;

• alei pietonale.

C. Lucrarile de constructii-montaj vor cuprinde:

* montarea pompei pe fundatie;
* alinierea pompei;
* realizarea conductelor de legatura intre racordul de aspiratie si refulare ale pompei;
* realizarea conductei de aspiratie si refulare intre punctele de cuplare stabilite de comun acord cu beneficiarul;
* realizarea testelor de presiune (rezistenta si etanseitate) hidraulica;
* montajul insotitorilor electrici pe pompa si pe conductele de aspiratie si refulare;
* izolarea pompei si a conductelor specificate in proiect;
* vopsirea pompei si a conductelor specificate in proiect.

***2.3. Categoria de constructii***

Lucrari de demolare a obiectelor existente in Statia de pompare a titeiului Slobozia amplasata in cartierul Slobozia, al orasului Campina, situata in vecinatatea Parcului de colectare titei nr. 1 Slobozia proprietate OMV Petrom S.A.

Lucari de construire a noii Statii de pompare a titeiului Slobozia.

***2.4. Caracteristici constructive***

Modernizarea Statiei de pompare a titeiului Slobozia din judetul Prahova include si realizarea unei incinte imprejmuita cu gard de plasa bordurata si porti de acces pietonal si auto.

Imprejmuirea va avea inaltimea de 2,40 m si se va construi cu panouri bordurate din plasa de sarma zincata Ø5 mm, fixate pe stalpi din teava patrata 60x6 mm.

In interiorul acestei incinte, in jurul echipamentelor tehnologice, terenul se va amenaja cu un strat de balast amestec optimal de 10 cm grosime. Suprafata amenajata va fi de circa 1200 m².

In vederea evacuarii apelor meteorice din aria tehnologica, amenajarea terenului se va face cu o panta de 0,5% catre drumul national DN1 urmarind panta terenului natural.

Pentru realizarea investitiei se va utiliza drumul de acces proiectat, racordat la drumul existent, cu reglementarea circulatiei de catre antreprenor.

Se va amenaja un drum de acces din macadam cu lungimea de cca. 63 m.

Structura rutiera proiectata pentru drum acces:

* imbracaminte de macadam ordinar cilindrat, cu grosimea de 10 cm dupa compactare, sort 0-63 mm conform SR 179-95;
* geogrila de ranforsare;
* strat de fundatie din piatra sparta de balastiera sort 0-63 mm, cu grosimea de 30 cm dupa compactare, conform STAS 9850-89, SR EN 13242+A1:2008.

Acostamentele drumului de acces vor fi consolidate cu:

* 10 cm piatra sparta;
* 5 cm strat de nisip.

In profil transversal, drumul proiectat se va caracteriza prin urmatoarele elemente geometrice:

* platforma drum 5,00 m;
* parte carosabila 3,00 m;
* acostamente 2 x 1,00 m.

Scurgerea apelor pluviale de pe suprafata drumului de acces proiectat este asigurata prin pante orientate catre terenul natural.

Platforma din beton pentru noua pompa cu cavitati progresive va avea forma literei “L”, cu dimensiunile exterioare 4,90x9,00 m si adancimea la interior de 0,15 m.

Pompa cu cavitati progresive GPEO 30x24-R va fi montata de o fundatie proprie, cu dimensiunile in plan 0,95x4,90 m si grosimea de 50 cm, de tip bloc de beton armat monolit de clasa C25/30, armat cu bare OB37 si Bst500C.

Pentru montarea rezervorului ingropat cu capacitatea de 5 m3 se va executa sapatura pentru executia fundatiilor la cota de fundare stabilita in functie de cerintele tehnologice. Fundatia de lestare a rezervorului va fi de tip radier monolit din beton armat C25/30 (XC4).

Rezervorul va fi fixat pe fundatie cu ajutorul a 2 (doua) chingi metalice 10x10 – 3670 mm montate pe fundatie cu cate 2 (doua) buloane M12 si cate o saiba si 2 piulite fiecare.

Umplutura de pamant sortat perimetrala rezervorului pentru inchiderea sapaturii va fi bine compactata pentru protectia izolatiei rezervorului.

Caminul hidraulic va fi realizat din 2 (doua) tuburi prefabricate cu cep si buza Dn 1000 – H1000 mm, izolate la exterior cu hidroizolatie cu membrane HDPE 1,5 mm min. Grosimea peretilor tuburilor prefabricate va fi de 10 cm.

Tuburile care alcatuiesc caminul sunt incastrate la partea inferioara intr-un radier din beton simplu C25/30.

Containerele electric si pentru personal se vor monta pe 7 dale prefabricate Pf1 3,00x1,00x0,18 m, din beton clasa C30/37 armat cu bare OB37 si Bst500C, montate astfel incat sa se realizeze o platforma cu dimensiunile in plan 3,00x7,00 m.

Platforma carosabila interioara din incinta, avand forma dreptunghiulara cu dimensiunile de gabarit 4,50 x 5,50 m in plan si grosimea de 20 cm, va fi realizata din beton simplu BcR4.5.

Pentru trotuarele care se vor construi in incinta se vor folosi dalele prefabricate din beton cu dimensiunile 50x50x8 cm.

1. **Generarea si gestionarea deseurilor din constructii si/sau demolari**

***3.1. Cantitatea estimata si tipurile de deseuri***

Deşeurile din construcţii şi demolări sunt încadrate la categoria 17 conform Catalogului European al Deşeurilor, iar în România sunt reglementate prin Hotărârea Guvernului nr.856/2002 privind evidenţa gestiunii deşeurilor şi pentru aprobarea listei cuprinzând deşeurile, inclusiv deşeurile periculoase. Din cele 44 de tipuri de deşeuri din construcţii şi demolări, 16 sunt încadrate ca deşeuri periculoase.

Tipurile de deşeuri din construcţii şi demolări generate pe amplasamentul proiectului sunt prezentate în tabelele de mai jos.

Deseuri nepericuloase din constructii si demolari

|  |  |  |  |
| --- | --- | --- | --- |
| **Tipul deseului** | **Cod** | **Cantitate estimata (t)** | **Valorificare/eliminare finala** |
| Beton | 170101 | 12,00 | Pe baza de contract cu operatori autorizati |
| Sticla | 170202 | 0,10 |
| Materiale plastice | 170203 | 0,05 |
| Fier si otel | 170405 | 20,0 |
| Amestecuri metalice | 170407 | 0,20 |
| Cabluri, altele decat cele specificate la 170401 | 170405 | 0,20 |
| Pamant si pietre, altele decat cele specificate la 170503 | 170504 | 7,00 |
| Resturi de balast, altele decat cele specificate la 170507 | 170508 | 1,0 |
| Amestecuri de deseuri de la constructii si demolari, altele decat cele mentionate la 170901, 170902 si 170903 | 170904 | 2,0 |  |

Deseuri periculoase din constructii si demolari

|  |  |  |  |
| --- | --- | --- | --- |
| **Tipul deseului** | **Cod** | **Cantitate estimata (t)** | **Valorificare/eliminare finala** |
| Deseuri metalice contaminate cu substante periculoase | 170409\* | 0,5 | Pe baza de contract cu operatori autorizati |
| Cabluri cu continut de ulei, gudron sau alte substante periculoase | 170410\* | 0,05 |
| Pamant si pietre cu continut de substante periculoase | 170503\* | 3,0 |
| Resturi de balast cu continut de substante periculoase | 170507\* | 0,5 |
| Alte deseuri din activitatea de constructii si demolari (inclusiv amestecuri de deseuri) cu continut de substante periculoase | 170903\* | 0,2 |

***3.2. Aplicarea ierarhiei deseurilor din constructii si/sau demolari***

Prevenirea şi minimizarea producerii de deşeuri vor fi realizate începând cu faza de proiectare a construcţiei şi continuând cu achiziţionarea materialelor şi construcţia efectivă, prin măsuri precum:

* evitarea soluţiilor de execuţie care presupun utilizarea unei cantităţi mai mari de materie primă şi care presupun un timp mai mare de executie;
* evitarea demolărilor inutile, prin evaluarea atentă a structurilor deja existente şi încercarea integrării acestora în noul proiect;
* calcularea cât mai exactă a necesarului de materiale;
* alegerea unor soluţii de execuţie care sa presupună utilizarea de materiale reciclate sau recuperate;
* utilizarea unor materii prime şi tehnologii „prietenoase faţă de mediu”, ca de exemplu: izolaţii din materii prime precum lâna de oaie, plăci din fibră de lemn, vopsele şi tencuieli ecologice s.a.;
* alegerea unor procese de demolare controlată care să permită recuperarea şi valorificarea unor materiale de construcţii, precum lemnul, cărămizile, tâmplăria etc.;
* utilizarea, pe cât posibil, a construcţiilor modulare, „prefabricate” care să diminueze cantitatea de deşeuri produsă atât pe şantier, cât şi de câtre furnizori, şi care să permită şi o dezasamblare ulterioară mai uşoară;
* adoptarea unor politici de returnare a ambalajelor către furnizorii de materiale;
* depozitare şi manipulare atentă a materialelor pe şantier.

***3.3. Prevenirea generarii deseurilor in etapele proiectului***

Prevenirea aparitiei deseurilor se face prin măsuri luate înainte ca o substanţă, material sau produs să devină deşeu, astfel:

* reutilizarea produselor, fără alte operaţiuni de pre tratare sau prelungirea duratei de viata a acestora;
* transformarea în produse, materii prime sau substanţe, fiind folosite în acelaşi scop pentru care au fost concepute sau în alt scop;
* valorificarea energetică (recuperarea de energie din incinerarea deşeurilor).

***3.4. Generarea deseurilor nepericuloase***

Activitățile specifice de desființare trebuie să se deruleze separat pe fluxuri de deșeuri nepericuloare și deșeuri periculoase pentru a se asigura colectarea separată și creşterea gradului de valorificare.

In scopul asigurarii unei gestionari cat mai efeiciente a deseurilor provenite din constructii si demolari generatorul/antreprenorul va avea in vedere:

* asigurarea precolectarii in recipient standardizate;
* asigurarea prelucrarii pe tipuri si sortimente de deseuri;
* asigurarea transportului deseurilor din constructii si demolari cu mijloace specializate la centrul pentru preluarea, prelucrarea si valorificarea deseurilor.

Gestionarea deşeurilor are la bază 3 principii:

* prevenirea producerii deseurilor din constructii si demolari;
* valorificarea deseurilor din constructii si demolari (reciclare, reutilizare) pentru economisirea resurselor natural;
* imbunătăţirea tehnicilor de eliminare finală (incinerare, depozitare) şi monitorizarea eliminării finale, în vederea minimizarii suprafeţelor de depozitare finală a deseurilor din constructii si demolari.

La elaborarea soluției de implementare a proiectului s-a avut in vedere şi:

1. minimizarea distanţelor de transport;
2. maximizarea cantităţilor de deseuri din construcţii şi demolări valorificabile;
3. reducerea cantităţii de deşeuri depozitabile.

Obiectivele majore privind gestionarea deşeurilor sunt:

* minimizarea efectelor negative ale producerii şi gestionării deşeurilor asupra sănătăţii populaţiei şi asupra mediului;
* reducerea efectelor generale ale folosirii resurselor şi creşterea eficienţei folosirii lor;
* favorizarea punerii în practică a ierarhiei deşeurilor.

Operațiile de gestionare a deşeurilor provenite din activităţi de construire, inclusiv îndeplinirea obiectivelor de pregătire pentru reutilizare, reciclare şi alte operaţiuni de valorificare materială se realizează de către titularul activităţii de construcţii:

a) direct cu respectarea prevederilor legale în domeniul gestionării deşeurilor sau

b) prin contract de delegare prin intermediul operatorilor economici autorizaţi din punct de vedere al protecției mediului.

Operaţiile de sortare, colectare, pretratare, tratare, pregătire pentru reutilizare, reciclare și valorificare a deşeurilor provenite din activităţi de construire se efectuează, în măsura în care acest lucru este posibil, la locul producerii acestora.

Titularul activităţii de construcţii, persoană juridică, pe numele căruia i-a fost emisă autorizaţia de construire/desfiinţare, are următoarele obligaţii:

a) să asigure transportul deșeurilor prin mijloace proprii și/sau să încheie contracte cu operatori economici autorizați în vederea colectării, sortării, pretratării, tratării, pregătirii pentru reutilizare, reciclării și valorificării deșeurilor provenite din activităţi de construire;

b) să asigure finanţarea gestionării corespunzătoare a deşeurilor provenite din activităţi de construire;

c) să respecte pe durata desfășurării lucrărilor planul de gestionare a deşeurilor provenite din activităţi de construire;

d) să încadreze, să respecte ierarhia deșeurilor și să țină evidența deșeurilor potrivit planului de gestionare a deșeurilor.

Deținătorul de deșeuri, beneficiar al serviciilor de salubrizare, care execută lucrări de construire/desființare pentru care este obligatorie emiterea unei autorizaţii de construire, potrivit Legii nr. 50/1991 republicată, cu modificările și completările ulterioare, are obligaţia să depună deşeurile în containerele/recipientele pentru sortarea, valorificarea, reutilizarea, reciclarea sau eliminarea acestora.

În cazul deşeurilor provenite din activităţi de construire prin a căror manipulare se degajă praf, pentru a reduce cantitatea de praf degajată în aer, titularul activităţii de construire şi/sau operatorul economic autorizat pentru transportul deșeurilor provenite din activități de construire au obligația de a lua toate măsurile necesare pentru reducerea cantităţii de praf degajată în aer, prin procedee de umectare cu consum redus de apă.

Transportul deşeurilor provenite din activităţile de construire se realizează în conformitate cu prevederile Hotărârii Guvernului nr. 1061/2008 privind transportul deşeurilor periculoase şi nepericuloase pe teritoriul României.

Transportul deșeurilor provenite din activități de construire se va face exclusiv cu autovehicule dedicate, monitorizate GPS, dotate cu sistem propriu de cântărire și sistem de identificare RFID.

Soluții concrete pentru minimizarea deseurile din constructii si demolari sunt:

* evitarea soluțiilor de execuție care presupun utilizarea unei cantități mai mari de materie primă şi care presupun un timp mai mare de execuție;
* calcularea cât mai exactă a necesarului de materiale;
* utilizarea, pe cât posibil, a construcţiilor modulare sau prefabricate care să diminueze cantitatea de deșeuri produse atât pe șantier, cât şi de către furnizori, şi care să permită şi o dezasamblare ulterioară mai ușoară;
* utilizarea de materiale reciclate sau recuperate;
* utilizarea unor materii prime şi tehnologii prietenoase faţă de mediu, de exemplu: izolații din materii prime precum lâna de oaie, plăci din fibră de lemn, vopsele şi tencuieli ecologice;
* adoptarea unor politici de returnare a ambalajelor către furnizorii de materiale – acest lucru aducând beneficii atât firmei de construcţii , cât şi furnizorilor;
* depozitare şi manipulare atentă a materialelor pe șantier.
* evitarea demolărilor inutile, prin evaluarea atentă a structurilor deja existente şi încercarea integrării acestora în noul proiect;
* alegerea unor procese de demolare controlată care să permită recuperarea şi valorificarea unor materiale de construcţii, precum lemnul, cărămizile, tâmplăria.

Deseurile din constructii si demolari au următoarele destinaţii posibile:

* recuperarea de materiale pentru utilizarea la construire străzi;
* recuperarea de materiale pentru straturi de acoperire depozite de deşeuri;
* valorificarea fracţiilor sortate reutilizabile (metale, sticla, plastic, lemn, piatră, elemente reutilizabile);
* recuperarea de materiale pentru umplerea terenurilor.

Gestionarea cea mai eficienta a deseurilor din constructii si demolari presupune introducerea la sursa de generare a sistemului de colectare separată, ceea ce va conduce în mod sigur la creşterea cantităţilor valorificate, in consecinţă la reducerea cantităţii depozitate şi implicit la atingerii ţintei de 70% valorificare a deseurilor din constructii si demolari, conform Legii 211/2011.

**Pământul** excavat necontaminat, care rezultă din execuţia construcţiilor sau a demolărilor, poate fi folosit în execuţia noilor depozite de deșeuri, dar şi ca materiale pentru acoperirea zilnică a deșeurilor depozitate.

Alte utilizări ale pământului necontaminat includ:

* închiderea depozitelor de deșeuri menajere şi încadrarea acestora în peisaj;
* realizarea unor bariere tampon pentru izolarea fonică;
* material de umplutură pentru diferite construcţii;
* suport în vederea îmbunătățirii terenurilor slabe.

**Betonul** poate fi reciclat şi transformat înr-o gamă largă de produse cu rol de pavare sau drenare. Sfărâmăturile de beton pot fi folosite drept agregate pentru betoane proaspete. În acest scop ele se concasează până ajung la mărimea obișnuită a agregatului şi la sorturile necesare pentru realizarea unui anumit tip de beton. Din concasare rezultă pe lângă sorturile necesare şi praf, care în unele cazuri se poate adăuga amestecului, deoarece s-a constatat experimental că, în funcţie de destinația betonului, acest adaos este benefic.

**Molozul** este materialul de construcţie (amestec de cărămizi, mortar, tencuială) provenit din demolarea clădirii şi este clasificat astfel:

* Moloz mineral neîncărcat care poate fi supus, după o mărunțire corespunzătoare şi respectându-se cerinţele minimale privind granulația, unei valorificări în construcția de drumuri, ca material de umplere. Materialul rezultat care nu poate fi reutilizat se transportă în depozite autorizate.
* Molozul încărcat conţine substanțe care pot polua solul şi apa freatică.

Recuperarea molozurilor pune probleme deosebite din cauza granulației eterogene. Introducerea acestora ca atare în instalaţii de reciclare nu este posibilă sau devine păgubitoare, fapt ce impune prelucrarea primară.

**Metalul** provenit în urma demolărilor este colectat în containere şi transportat către instalaţiile de reciclare.

**Sticla** provenită de la operația de demolare poate fi colectată în containere şi predată industriei prelucrătoare.

Deșeurile nepericuloase generate din lucrări de construcții vor fi colectate separat și pregătite pentru reciclare și reutilizare conform legislației în vigoare.

Gestionarea deşeurilor cuprinde toate activităţile de colectare, transportare, tratare, valorificare şi eliminare a deşeurilor.

Ierarhia celor mai eficiente opţiuni de gestionare a deşeurilor reprezintă un cadru conceptual simplificat, care prevede:

1) prevenirea producerii de deşeuri care se poziţionează în partea superioară a ierarhiei şi constă în încetinirea şi inversarea în cele din urmă a ratei de creştere a deşeurilor şi a proprietăţilor periculoase ale deşeurilor generate;

2) reutilizarea şi reciclarea, care se referă la utilizarea deşeurilor ca materii prime secundare, fără prelucrare suplimentară (reutilizare) sau cu prelucrarea ulterioară (reciclare);

3) recuperarea, care priveşte extragerea în continuare a valorii (inclusiv a energiei) din deşeurile generate. Recuperarea include utilizarea de fracţiuni combustibile de deşeuri drept combustibil alternativ în producţia de energie electrică şi termică;

4) eliminarea, care constă în înhumarea în depozitele de deşeuri a compo-nentelor de deşeuri care nu pot fi reutilizate, reciclate şi recuperate, pentru a limita emisiile în mediul înconjurător.

Operatori economici care dețin concasoare, transforma betonul şi cărămizile în materiale care pot avea o utilizare ulterioară. Materialul care rezultă în urma concasării trebuie să corespundă calității și costului materiilor prime utilizate în mod normal.

În prezent, nici în România nu există norme privind calitatea materialului rezultat în urma tratării deșeurilor din construcţii şi demolări, împiedicând utilizarea acestuia în diferite aplicaţii (material de umplutură la construcția căilor de transport).

Sunt firme transforma aceste deșeuri în produse cu o valoare mai mare. Materialul este realizat cu o râșniță proprie care macină materialele uzate, cum ar fi sticla, cărămizile, betonul și chiar chiuvete întregi într-o pulbere. Cărămizile pot fi produse utilizând până la 60% –100% deșeuri. Concasând pulberea într-un amestec specific la o temperatură ridicată, se produce un nou material asemănător pietrei care poate fi folosit pentru a construi din nou.

Operația de eliminare a deşeurilor provenite din activităţile de construire se realizează doar după ce acestea au trecut printr-un proces de tratare în vederea sortării și separării componentelor, în conformitate cu legislația în vigoare.

Transportul deşeurilor provenite din activităţile de construire se realizează în conformitate cu prevederile Hotărârii Guvernului nr. 1061/2008 privind transportul deşeurilor periculoase şi nepericuloase pe teritoriul României.

Este interzisă:

a) depozitarea deşeurilor provenite din activitatea de construire în recipientele sau containerele în care se depun deşeurile menajere.

b) abandonarea şi depozitarea deşeurilor din construcţii şi desființări pe domeniul public sau privat al autorităţii administraţiei publice locale sau pe alte terenuri indiferent de regimul juridic al acestora.

***3.5. Generarea deseurilor periculoase***

Îndepărtarea materialelor periculoase este fundamentală pentru a obţine din procesul de demolări materiale necontaminate care pot fi apoi reciclate uşor. Unele substanţe eliberate în timpul demolării pot contamina nu doar celelalte deşeuri din construcţii şi demolări, ci se pot răspândi în aer sau pătrunde în sol, expunând la riscuri muncitorii care lucrează la demolări.

Materialele potenţial periculoase vor fi îndepărtate primele, ceea ce permite obţinerea de deşeuri din construcţii şi demolări necontaminate cu substanţe nocive, deci reciclabile mai uşor şi care pot fi considerate deşeuri nepericuloase, cu avantajele legislative de rigoare.

Deseurile provenite din constructii si demolari pot conţine şi diverşi adezivi, vopsele care conţin elemente poteţial periculoase: solvenţii din vopseluri, aditivi ciment, precum si bitum, vopseluri care conţin plumb, crom, vanadiu, etc. Aceste fracţii din deseuri care conţin substanţe poteţial periculoase se vor separa şi se vor colecta in containere acoperite speciale, urmand apoi sa fie transportate la depozite controlate de deşeuri periculoase.

Deșeurile periculoase sortate rezultate din activităţi de demolare/construire care au proprietățile descrise în Regulamentul (UE) nr. 1.357/2014 al Comisiei din 18 decembrie 2014 de înlocuire a anexei III la Directiva 2008/98/CE a Parlamentului European şi a Consiliului privind deşeurile şi de abrogare a anumitor directive, trebuie să respecte Regulamentul (CE) nr. 1272/2008 al Parlamentului European și al Consiliului privind clasificarea, etichetarea și ambalarea substanțelor și a amestecurilor și să fie păstrate temporar la locul generării în vederea tratării și eliminării ulterioare într-un spaţiu îngrădit astfel încât să nu contamineze mediul sau să pună în pericol siguranța lucrătorilor.

In procesul de demolare, materialele potenţial periculoase vor fi îndepărtate primele, din urmatoarele motive:

* prin îndepărtarea materialelor cu conţinut de substanţe periculoase se permite obţinerea unor deşeuri necontaminate, care pot fi reciclate;
* riscurile pentru muncitori vor fi mai mici prin îndepărtarea acestor material.

Deşeurile periculoase provenite din activităţile de construire şi desfiinţare pot fi tratate în vederea reutilizării/reciclării, valorificării energetice sau eliminării.

Deșeurile periculoase vor fi separate de celelalte tipuri de deșeuri la locul de generare până la transportare lor în condiții de siguranță în conformitate cu reglementările legale aplicabile.

Deșeurile periculoase sortate rezultate din activităţi de construire vor fi acceptate numai în depozitele de deşeuri periculoase.

Operația de eliminare a deşeurilor provenite din activităţile de construire se realizează doar după ce acestea au trecut printr-un proces de tratare în vederea sortării și separării componentelor, în conformitate cu legislația în vigoare.

Stocarea solurilor contaminate în cantităţi mari se realizează pe platforme betonate, acoperite, prevăzute cu canale de gardă pentru colectarea apei pluviale.

În cazul în care cantităţile sunt reduse, solurile contaminate se pot ambala în recipiente impermeabile (containere, butoaie, saci) care vor fi stocate pe suprafeţe impermeabilizate şi acoperite în vederea evitării levigării conţinutului în caz de precipitaţii şi de deteriorare a recipientelor. Stocarea solurilor contaminate, generate în cantităţi mici, se poate realiza în saci de dimensiuni mari (ex. 1 tonă), în butoaie (500 kg) sau containere (22 t) impermeabile.

Vehiculele şi recipientele care au intrat în contact cu solurile contaminate vor fi spălate după utilizare, iar apa folosită pentru spălare trebuie colectată şi epurată înainte de eliminare. Dacă este necesar, lichidele de spălare colectate vor fi trimise la o staţie de epurare fizico-chimică.